laion/Wikipedia-Exotic huggingface dataset:
פעמי תש"ז

פַעֲמֵי תַּשַ"ז הוא מושב בנגב הצפוני סמוך לנתיבות והוא חלק ממועצה אזורית מרחבים. המושב הוקם ביום כ"א סיון תשי"ג, 4 ביוני 1953 על ידי עולי יהדות כורדיסטן מאיראן. שם המושב נקרא על שם יישובי 11 הנקודות שהוקמו במוצאי יום הכיפורים בשנת התש"ז (1946). תושבי המושב חלקם מסורתיים, חלקם דתיים, חלקם חילוניים, וחלקם חרדים. שטחו של המושב כ- 1,500 דונם, רוב התושבים עוסקים בעבודות חוץ שונות. כיום מתגוררים במושב למעלה מ-530 תושבים. במושב רפתות, בתי אריזה, חממות, מטעי פרי הדר, מטעי זיתים, לולים, מפעל לגידול פטריות, צימרים כפריים, מכולת, וסטודיו לקרמיקה. במושב קיימים מבני דת פעילים, בהם בית כנסת, בית מדרש, ומקווה טהרה. רחוב במושב בית הכנסת פינה במושב פעמי תש"ז באתר המועצה האזורית מרחבים אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ד"ר זאב וילנאי, "אנציקלופדיה לידיעת הארץ", הוצאת ידיעות אחרונות, על ידי "קריית ספר" בע"מ, תשט"ז, 1956, כרך ג', עמוד 1043 ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
האנגירי

האנגירי (ביפנית: 半切 או 飯切) או האנדאי (飯台 מילולית: "קערת אורז") הוא כלי קיבול להכנת אורז לסושי במטבח היפני. האנגירי הוא מעין חבית עץ שטוחה ורדודה עשויה מעץ ארז וחבוקה בשתי רצועות נחושת. קוטר ההאנגירי נע בין כ-30 ס"מ (מטבח ביתי) לכ-1 מטר (מטבח מוסדי). ההאנגירי משמש לשלבי ההכנה הסופיים של האורז. לאחר תום שלב בישול האורז, האורז מוכנס אל ההאנגירי, בו הוא מעורבב עם הרוטב המתאים (רוטב חומץ אורז, סוכר ומלח) ומקורר כשהוא מכוסה בבד המכונה פוקין. קירור זה יוצר את המרקם הדביק הנדרש עבור אורז סושי.
מוצב טרמית

מוצב טרמית היה מוצב צה"ל שחלש על ציר פילדלפי באזור רפיח הוא הוקם בשנת 1995 על בסיס מבנה מקומי עד אשר פונה ב-2005 במסגרת תוכנית ההתנתקות. המוצב הוקם על ידי צה"ל כדי למנוע מעבר של אמצעי לחימה ומחבלים מרצועת עזה למצרים ומשם לשטח ישראל. המוצב הוקם על בסיס בית ישן בן שלוש קומות, ששכן על מפגש הצירים פילדלפי (ציר גבול ישראל-מצרים) ורחוב צלאח א-דין ברפיח. מיקומו הבעייתי של המוצב, בין רפיח המצרית לרפיח הפלסטינית, כמו גם בידודו הביאו לסיכון עבור חיילי המוצב. בשנת 1996, באירועי מנהרת הכותל, נהרג באזור המוצב אלוף-משנה נביה מרעי, סגן מפקד אוגדת עזה. במהלך האינתיפאדה השנייה לוחמי המוצב חוו שורה של פיגועים באמצעות מטעני חבלה וחפירת מנהרות תופת מתחת למוצב ופיצוצן. בעקבות הפיגועים הרבים וניסיונות ההסתננות הוחלט בשנת 2002 להוסיף "קיר שיגומים" לשני מוצבים מוצב טרמית החדש ולמוצב חרדון. באוגוסט 2005 יצא צה"ל ממוצב טרמית בעקבות ההתנתקות והיציאה מחלקו הצפוני של ציר פילדלפי. לאורך כל שנות פעילותו של המוצב איישו אותו לוחמי גדוד הסיור המדברי, חטיבת הנח"ל, חטיבת גבעתי וחטיבת גולני. סגן חטיבת קטיף, ויקטור סודאי, תיאר בכתבה במעריב את זכרונותיו מהמוצב: "שירתתי בלבנון ובנקודות חיכוך רבות, אבל מאז מלחמת יום הכיפורים לא היה מוצב ישראלי שהיה נתון ללחימה כה קשה ומתמשכת. אין בצה"ל חיילים שעוברים קרבות אש מדי יום כמו הלוחמים במוצב טרמית. קרב רודף קרב והסכנה תמיד מרחפת מעל הראש". מוצב אלוף מוצב חרדון אלי בוהדנה, לילה במוצב טרמית, באתר nrg‏, 25 ביולי 2001 חנן גרינברג, הפעילות בפילדלפי: "המקום הכי מפחיד בשטחים", באתר ynet, 13 במאי 2004 אריאלה רינגל הופמן, הבופור של עזה, באתר ynet, 25 ביולי 2017 אלי בוהדנה, לילה במוצב טרמית, באתר nrg‏, 25 ביולי 2001.
סופווית' קאמל

סופווית' קאמל (באנגלית: Sopwith Camel) היה מטוס קרב דו-כנפי בריטי ששירת בסוף מלחמת העולם הראשונה ויוצר על ידי "סופווית' אוויאיישן קומפני". למרות הקושי היחסי בשליטה בו, טייסים מנוסים ראו בו כלי תמרון מעולה ללא מתחרים. הוא התפרסם במספר ההפלות הגבוה שלו - 1,294 - יותר מכל מטוס אחר של מדינות ההסכמה במלחמת העולם הראשונה. מחקרים מאוחרים יותר טוענים שהמספר גבוה הרבה יותר והוא קרוב ל-3,000[דרוש מקור]. נעשה בו שימוש גם לתקיפות קרקע, בעיקר בסוף המלחמה, עת מטוסים חדישים יותר עלו עליו ביכולותיהם והוא איבד את יתרונו. טיסת המבחן הראשונה של אבטיפוס הקאמל הייתה ב-22 בדצמבר 1916. הקאמל היה מיועד להחליף את הסופווית' פאפ ולכן הכינוי שלו בשלב הפיתוח היה "ביג פאפ". המנוע היה מכוסה באלומיניום, תא הטייס כוסה בעץ לבוד וגוף המטוס, הכנפיים והזנב כוסו בבד. שני מקלעי ויקרס מתואמים בקוטר 7.7 מ"מ היו מותקנים בקדמת תא הטייס. מעטפת אווירודינמית שהורכבה על המקלעים, יצרה כמין בליטה או דבשת שהובילה לשמו של המטוס, "קאמל", דהיינו גמל. בניגוד לקודמו הסופווית' פאפ או לסופווית' טריפליין, הקאמל לא נבנה במחשבה על נוחות הטייס. יכולת התמרון הגבוהה של הקאמל והקושי בשליטה בו נגרמו בשל ריכוז 90 אחוז ממשקל המטוס (הטייס, המנוע, הדלק והחימוש) בשני המטרים הקדמיים שלו. במהרה צבר הקאמל מוניטין גרועים אצל פרחי הטייס. בנוסף, היה מנוע הקאמל רגיש לתערובת הדלק בה הוזן וטעות בתערובת עלולה הייתה לגרום לו להשתנק ולכבות בשעת המראה. כמו כן, היה מכל דלק מלא מדי עלול לשנות את מרכז הכובד של המטוס ולהביא גם הוא להתרסקויות בשעת המראה. בריטניה בריטניה אוסטרליה אוסטרליה ארצות הברית ארצות הברית בלגיה בלגיה אסטוניה אסטוניה קנדה קנדה יוון יוון פולין פולין לטביה לטביה הולנד הולנד שוודיה שוודיה מדיה וקבצים בנושא סופווית' קאמל בוויקישיתוף מאמר במגזין פלייט, חלק א' מאמר במגזין פלייט, חלק ב' אוסף תמונות של הקאמל
קייטן סושי

קייטן סושי (ביפנית: 回転寿司 - מילולית: "סושי סרט נע") או קורו קורו סושי (くるくる寿司 - מילולית - "סושי קרוסלה") הוא סגנון הגשה של סושי במסעדות מזון מהיר יפניות. במסעדות אלה נעות צלחות סושי מסוגים שונים על גבי סרט נע, והסועד יושב על דלפק המסעדה ולוקח מהסרט הנע את הצלחות עם המנות הרצויות. המאכלים מוצעים במספר רמות מחיר, כאשר כל רמת מחיר מאופיינת בצבע צלחת שונה או צורת צלחת שונה. בתום הארוחה מחושב מחירה בהתאם למספר הצלחות שנלקחו ועל פי צבען או צורתן. המלצרים במסעדות אלה מגישים שתייה או מנות מיוחדות בלבד, ואינם אוספים את הצלחות עד תום הארוחה (לצורך חישוב מחירה). מסוע הדלפק לעיתים מעוצב כך שהצלחות נעות על גבי רכבת צעצוע, מכוניות צעצוע או סירות צעצוע השטות בתעלה. הצלחות נעות על גבי הסרט הנע עם כיוון השעון על מנת להקל על הרמת הצלחות ביד ימין. הסועדים יישובים הן לצד הדלפק של המסעדה והן לצד שולחנות הצמודים לדלפק, דבר המאפשר לקבוצת סועדים לשבת יחדיו. על פי רוב המנות הנעות על גבי הסרט הנע הן מנות סושי, אך לעיתים גם משקאות וקינוחים נעים על גבי הסרט הנע. הקייטן סושי הן לרוב מסעדות מזון מהיר הזולות במחירן. מסעדות אלה פועלות ביפן וברחבי העולם. המסעדות מאפשרות לתיירים המבקרים במדינה בה אינם יודעים את השפה לבחור את המנות שהם רוצים מבלי צורך להזמין אותם. גודלן הקטן של המנות מאפשר אכילה מדודה יותר ומונע בזבוז אוכל. שימוש בסרט נע במסעדות סושי הומצא על ידי יושיאקי שיראישי, בעל מסעדת סושי, אשר התקשה במציאת מלצרים עבור מסעדתו. הוא פיתח את הסרט הנע ופתח את המסעדה הראשונה - "מאווארו גנרוקו סושי" באוסקה בשנת 1958. הצלחת המצאתו ופופולריותה הביא לפתיחת רשת מסעדות שכללה בשיאה 250 מסעדות. נכון לשנת 2001 ברשת 11 מסעדות. שיטת הסעדה זו הוצגה בתערוכת אקספו 1970 באוסקה, והצגתה הביאה לתפוצתה ברחבי העולם. מדיה וקבצים בנושא קייטן סושי בוויקישיתוף תפוצת קייטן סושי ברחבי העולם (הקישור אינו פעיל) באתר digitaljournal מותו של יושיאקי שיראישי, מחדש הסושי, הניו יורק טיימס, 21 באוגוסט 2001.
פדויים

פְּדוּיִים הוא מושב חקלאי דתי, הממוקם בצפון הנגב ליד העיר אופקים והוא חלק ממועצה אזורית מרחבים. שמו לקוח מפסוק בספר ישעיהו: ”וּפְדוּיֵי ה' יְשֻׁבוּן”. המושב הוקם על ידי עולים מתימן בשנת 1950. שטח המושב כולל כ-4,000 דונם, ובהם שטחים חקלאיים רבים (בעיקר רפתות). במושב פועל גן ילדים. ילדי המושב מתחנכים בבתי הספר האזוריים: מבועים, מרחבים או ב"הדסים" שבתפרח. תלמידי התיכון לומדים בבית הגדי ובאחד המוסדות הדתיים שבאזור. יושב ראש הוועד הוא סעדיה עומסי. מדיה וקבצים בנושא פדויים בוויקישיתוף פדויים, במרכז המידע לנגב ולגליל של תנועת אור פדויים באתר המועצה האזורית מרחבים אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ספר ישעיהו, פרק ל"ה, פסוק י' פדויים, באתר מועצה אזורית מרחבים פדויים, באתר תנועת אור ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
מנטאיקו

מנטאיקו או מנטייקו (ביפנית: 明太子) הוא מאכל מהמטבח היפני המכיל ביצי דג זהבון המתובלים ברוטב. מקורו של מאכל זה במאכל מהמטבח הקוריאני בשם מייאונגראן ג'אוט (בקוראנית: 명란젓). מאכל זה הגיע ליפן בראשית המאה ה-20, והוא הפך פופולרי בפוקוקה בשנות ה-50 של המאה ה-20. מקור שמו של המאכל ביפנית מהלחם בסיסים של שיבוש של המילה הקוראנית "מייאונגטאי" (명태) - דג הזהבון) והמילה היפנית "קו" (子 - "צאצא"). הרוטב בו מתובלים הביצים משתנה בין אזורי יפן השונים, וכן צבעם של הביצים משתנה (הן נצבעות בצבעי מאכל שונים). המאכל נאכל לרוב עם אוניגירי, אך לעיתים המאכל נאכל בפני עצמו, לצד סאקה. ג'אוט
ייבוש

האם התכוונתם ל... ייבוש מזון – שיטה לשימור מזון ליופיליזציה – שיטה לשימור מזון באמצעות ייבוש בהקפאה ייבוש בריסוס – שיטה ליצירת אבקה מנוזל ייבוש ים או אגמים ייבוש החולה – ייבוש אגם החולה בשנות ה-50 של המאה ה-20 כיבוש הים (הולנד) – ייבוש שטחי ים בהולנד
קרסומי

קרסומי (בקאנג'י: 鱲子, קאטאקאנה: カラスミ, רומאג'י: karasumi) הוא מאכל העשוי שק ביצי דג מולית כבושים במלח ומיובשים. שק הביצים מומלח ומיובש בשמש. מאכל זה נחשב למעדן ביפן ובטאיוואן. ביפן נהוג לשתות יין סאקה לצד הקרסומי. מאכל זה מאפיין את אזור נגסאקי. יחד עם האוּני (שק הביצים של קיפוד הים) והקונווואטה (מעיי מלפפון ים) נחשב אחד משלושת הצ'ינמי (מילולית "טעם נדיר"), מאכלים הנחשבים ייחודים לאזור מסוים ביפן. ישנה סברה לפי מקור שמו של המאכל בדמיונו למקלות הדיו (ביפנית: סומי) שיובאו מסין ליפן (סין כונתה "קרה"). בישראל מיוצר קרסומי מביצי דג בורי, לצורך שיווקו למדינות מזרח אסיה. בוטרגה
גאיוס סאלוסטיוס קריספוס

גאיוס סאלוסטיוס קריספוס (בלטינית: Gaius Sallustius Crispus;‏ 86 לפנה"ס – 35 לפנה"ס) היה מדינאי והיסטוריון רומאי. ידוע בעיקר בשל חיבורו על קשר קאטילינה ועל מלחמת יוגורתא. סאלוסטיוס נולד למשפחה ממוצא פלבאי, בעיר אמיטרנום. בשנת 52 לפנה"ס כיהן כטריבון. בתקופת כהונתו היה ממתנגדי קיקרו. בשנת 50 לפנה"ס הודח מהסנאט בשל האשמות של ביזוי המעמד בהתנהגות הוללת ונהנתנית. יש חוקרים הסבורים שהסיבה האמיתית להדחתו הייתה היותו פופולרי. במהלך מלחמת האזרחים הרומית צידד ביוליוס קיסר, וכתגמול מונה למושל פרובינקיה אפריקה. סאלוסטיוס התעשר כתוצאה מכהונה זו, כנראה בשל עושק תושבי הפרובינקיה. עם חזרתו לרומא בנה לעצמו סאלוסטיוס אחוזה מפוארת, שאליה פרש מהחיים הפוליטיים והחל לכתוב היסטוריה. סאלוסטיוס נחשב לאחד מגדולי ההיסטוריונים הרומים, שהשפיע בין השאר על היסטוריונים אחרים כגון טקיטוס. חיבוריו שנשתמרו הם: "קשר קטילינה" (אנ')‏ (Coniuratio Catilinae), "מלחמת יוגורתא" (Bellum Jugurthinum) וקטעים מ"דברי הימים" (Historiae). גאיוס סאלוסטיוס קריספוס. קשר קאטילינה. תרגם מלאטינית ד"ר מאיר שש. חיפה, הוצאת "רנסאנס", תשכ"ז (1966). מקור לטיני מול תרגום עברי. 71 עמ'. העתק דיגיטלי בפרויקט בן־יהודה. גאיוס סאלוסטיוס קריספוס. קאטילינה, יוגורתא, קטעים מדברי הימים. תרגמה מרומית שרה דבורצקי. ירושלים, מוסד ביאליק, תשכ"ח (1968). כתבי סאלוסטיוס (באנגלית) כתבי גאיוס סאלוסטיוס קריספוס בפרויקט בן-יהודה גאיוס סאלוסטיוס קריספוס, באתר אנציקלופדיה בריטניקה (באנגלית) כתבי גאיוס סאלוסטיוס קריספוס בפרויקט גוטנברג (באנגלית) סאלוסט (86-34 לפנה"ס), דף שער בספרייה הלאומית גאיוס סאלוסטיוס קריספוס, באתר אנציקלופדיית ההיסטוריה העולמית (באנגלית) גאיוס סאלוסטיוס קריספוס, באתר Discogs (באנגלית)
מכשפת מטבח

מכשפת מטבח היא בובה הנפוצה בצפון ומרכז אירופה, בעיקר בסקנדינביה. לבובה דמות של מכשפה, והיא נתלית במטבח הבית בהתאם לאמונה הטפלה כי היא תביא מזל טוב למטבח – תמנע את גלישת החלב או שריפת המאכלים ותוודא כי הבצק יתפח – או תגרש רוחות רעות. לא ידוע מקורו המדויק של המנהג. יש הסבורים שמקורו בגרמניה ויש הסבורים שמקורו בסקנדינביה. דוגמה לקדמותו של המנהג ניתן לראות בצוואה משנת 1599 משרופשייר שבאנגליה. צוואה זו, של אדם בשם ג'ון קרודגינגטון, מציינת כי ירושתו כוללת "מכשפת מטבח אחת" ("one witche in the kytchyn")‏. מדיה וקבצים בנושא מכשפת מטבח בוויקישיתוף חמש סיבות לתליית מכשפה במטבח (באנגלית) צוואתו של ג'ון קרדגינגטון
הוק (סרט)

הוק (באנגלית: Hook) הוא סרט קולנוע אמריקאי משנת 1991 בבימויו של סטיבן ספילברג ובכיכובם של רובין ויליאמס, דסטין הופמן וג'וליה רוברטס. הסרט מבוסס על ספר (מאותה שנה) של טרי ברוקס. הספר לא תורגם לעברית, והוא מזכיר את הספר המקורי של ג'יימס מתיו ברי, כולל פיראט בשם נודלר שחוזר לעלילה. זהו מעין סרט המשך לעלילות "פיטר וונדי". בסרט זה פיטר פן (רובין ויליאמס) מחליט לעזוב את ארץ לעולם לא אחרי שהתאהב במוירה, נכדתה של וונדי. הוא מתבגר, נישא לה, מוליד שני ילדים ונהיה עורך דין אנוכי וחסר חוש הומור. מצב זה משתנה לאחר שקפטן הוק (דסטין הופמן) חוטף את ילדיו, בזמן שהם נמצאים בלונדון בטקס פתיחת בית היתומים הנערך לכבודה של וונדי הזקנה. בעזרת טינקר בל (ג'וליה רוברטס) ו"הילדים האבודים", פיטר נזכר מיהו ומציל את ילדיו. רובין ויליאמס - פיטר פן דסטין הופמן - קפטן הוק ג'וליה רוברטס - טינקר בל בוב הוסקינס - מר סמי צ'רלי קורסמו - ג'ק באניג אמבר סקוט - מגי באניג מגי סמית' - וונדי דארלינג דנטה באסקו - רופיו גווינת' פלטרו - וונדי דארלינג הצעירה פיל קולינס - הבלש גוד גלן קלוז - הפירט גוטלס דייוויד קרוסבי - הפירט טיקלס יצאו שלושה משחקים המבוססים על סרט זה: לאטארי יצא משחק קווסט מאוד בסיסי שבסופו נלחמים נגד הוק בספינתו (בניגוד לסצנת הקרב האחרון בסרט). ל-SNES יצא משחק פלטפורמה בו מבקרים בכל פינה נידחת באי לעולם לא (גם כאלה שלא מופיעים בסרט) ונלחמים נגד פיראטים בעלי כלי נשק מגוונים. למשחקי הווידאו יצא משחק בעל 6 שלבים ארוכים שכל אחד הוא אזור אחר באי: סלע הגולגולת (כולל מטבח הפיראטים, בסוף נלחמים נגד סיד הטבח שמוזכר בספר), עץ לעולם לא (בוס - ביל נודלר מהספר), רציף מול מגרש הבייסבול, יער השדונים ולגונת בנות הים, "רוג'ר העליז" (ספינת השודדים; הבוס הוא סמי), וכיכר הפיראטים, שם נלחמים נגד הוק כל הדרך מהספינה עד מגדל התנין. מדיה וקבצים בנושא הוק בוויקישיתוף "הוק", במסד הנתונים הקולנועיים IMDb (באנגלית) "הוק", באתר נטפליקס "הוק", באתר AllMovie (באנגלית) "הוק", באתר Rotten Tomatoes (באנגלית) "הוק", באתר Box Office Mojo (באנגלית) "הוק", באתר Metacritic (באנגלית) "הוק", באתר אידיבי "הוק", תסריט הסרט באתר Scripts.com (באנגלית) "הוק", באתר Prime Video (באנגלית) "הוק", באתר Hulu סרטים (באנגלית) "הוק", במסד הנתונים הקולנועיים KinoPoisk (ברוסית) חגי לוי, ספילברג איבד את חדוות השעשוע, חדשות, 12 באפריל 1992 - ביקורת גידי אביבי, בקרוב אצלכם - איזו דלות נחמדה, חדשות, 20 בדצמבר 1991
משה מצליח

משה (מושון) מצליח הוא לשעבר מנהל הערוץ הראשון בשנים 2013-2007. מצליח הוא בעל תואר בוגר במינהל עסקים ומינהל ציבורי. למד תיאטרון באוניברסיטה העברית. בשנים 1966–1968 היה מצליח מנהל הצגה ומנהל ייצור (מפיק) בתיאטרון החאן הירושלמי. בשנת 1968 הצטרף מצליח לצוות ההקמה של הטלוויזיה הישראלית כמעצב תפאורה ואחראי על ביצוע תפאורות. בשנים 1973–1996 כיהן מצליח כמנהל מחלקת אמנות בערוץ הראשון שמנתה כ-60 עובדים, בשלל תחומים: גרפיקאים, מעצבי תפאורות, מאפרות, מלבישים, ארטס ומבצעי תפאורות. משנת 1996 ועד שנת 2007 הוא כיהן כמנהל חטיבת המבצעים וההפקה של הערוץ הראשון והופקד על 350 עובדים במחלקות השונות. בשנים 2007–2013 מצליח ניהל את הערוץ הראשון. בתוקף תפקידו היה חבר בצוות המשותף עם משרד האוצר לתוכנית הרפורמה ברשות השידור. באפריל 2013 החליט לפרוש לגמלאות. מצליח זכה יחד עם בנו אבנר מצליח בפרס הראשון לכתיבת התסריט הקצר הטוב ביותר לשנת 2017 מטעם עיתון הארץ, קרן גשר לקולנוע רב תרבותי ובית הספר סם שפיגל לקולנוע ולטלוויזיה. משה מצליח, במסד הנתונים הקולנועיים IMDb (באנגלית) משה מצליח, באתר ספר הקולנוע הישראלי
אשבול (מושב)

אֶשְׁבּוֹל הוא מושב הממוקם בצפון הנגב ליד הערים נתיבות ורהט והוא חלק ממועצה אזורית מרחבים. המושב הוקם בשנת 1955 סמוך לחווה חקלאית של חברת "אשבול", שהוקמה שנה קודם לכן, והוסיפה להתקיים עוד כמה שנים. המושב שימר את שם החברה בשמו. היישוב נקרא בתחילה "שובל ג'", ואוכלס על ידי עולים יוצאי כורדיסטן (מעיראק ופרס), ששהו זמן מה במעברת הדר רמתיים. כיום גרים במושב דתיים לאומיים וחילונים. הוא משתייך לתנועת המושבים. משמעותו של שם היישוב הוא "שיבולת תירס". כשליש מחברי המושב מתפרנסים מחקלאות – לול מטילות אחד, דיר עזים אחד, 5 חממות, כ-15 פרדסים ומספר משקי פלחה. שאר החברים מתפרנסים מעבודות חוץ שונות. במושב קיים פעוטון עד גיל 3 – ושני גני ילדים מגיל שלוש ועד סיום גן חובה – באשבול, בית ספר יסודי - במבועים, בית ספר תיכון בקריית החינוך מרחבים. במושב יש מועדון ילדים ונוער, בית עם, בית כנסת, מקווה, מגרש כדורגל ומגרש כדורסל. בתכנון מועדון למבוגרים. תנועת נוער - האיחוד החקלאי. ביישוב הולכת ומוקמת שכונת הרחבה בשם "מעלה מבועים". הפרויקט כולו כולל 120 מגרשים. בית הכנסת גלעד לבני המושב שנפלו במלחמות ישראל רחוב במושב פינה במושב צילום רחפן, צפון מושב אשבול מדיה וקבצים בנושא אשבול בוויקישיתוף אשבול, במרכז המידע לנגב ולגליל של תנועת אור אשבול(הקישור אינו פעיל), באתר המועצה האזורית מרחבים אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 אשבול – נקודת ישוב חדשה בנגב, הארץ, 21 במרץ 1955. מעברה בשרון למושב בנגב, דבר, 30 בספטמבר 1954 שמות חדשים ליישובים, חרות, 14 באוגוסט 1955 ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
מינקה

האם התכוונתם ל... ברוך מינקה – פרופ' לביולוגיה באוניברסיטה העברית ליאורה מינקה – יושבת ראש תנועת אמונה
מומינאבא והים

מומינאבא והים (בשוודית: Pappan och havet) הוא ספר ילדים שנכתב על ידי הסופרת השוודית-פינית טובה ינסון. הספר הוא השמיני בסדרת המומינים ויצא לאור ב-1965 בהוצאת "Schildts Förlags Ab". הספר לא תורגם לעברית. מומינאבא, משועמם וחש צורך בהרפתקאה חדשה, ומחליט לצאת עם משפחתו למסע למגדלור מרוחק. כשמשפחת מומין מגיעה למגדלור הם מגלים כי זהו מקום שומם ומבודד, בו התושב היחיד הוא דייג שלא מעוניין בחברה. מומינטרול מפתח מערכת יחסים עם הגרוק. לפי מפה המופיעה בספר, המגדלור ממוקם כביכול בפינלנד כאשר ליד המגדלור מצוינות הקוארדינטות - 60° 7'12"N, 25°45'50"E. בפועל, קואורדינטות אלו הן של מקום בלב ים בארכיפלג פורבו שבמפרץ פינלנד הנמצא במרחק של 5.5 ק"מ מהאי קלובהארון (Klovharun), בו היה בית הנופש של ינסון. הספר זכה לשלושה עיבודים טלוויזיוניים לאורך השנים: 3 פרקים מתוך סדרת אנימציית סטופ מושן פולנית בשם "Opowiadania Muminków" (פרקים 73, 74 ו-75). 2 פרקים מסדרת האנימציה היפנית "המומינים" (פרקים 25 ו-26). 2 פרקים של "עמק המומינים" (פרקים 10 ו-11 של העונה השנייה).
בטחה

בִּטְחָה הוא מושב בצפון הנגב, ליד אופקים, במועצה אזורית מרחבים. המושב הוקם בשנת 1950 כמעברה בשם "הק"מ ה-107", בשל המרחק מירושלים. המושב הוקם על הריסות המעברה על ידי עולים מתימן. התושבים הגיעו למושב ממחוז שרעב בתימן. משם הגיעו למחנה עין שמר. שם היישוב נלקח מנבואת ישעיהו ”בְּהַשְׁקֵט וּבְבִטְחָה תִּהְיֶה גְּבוּרַתְכֶם” והוא הוצע על ידי זאב וילנאי. אחד ממייסדי המושב היה יחיאל אפרים יצחק ששימש מזכיר פנים ומזכיר חוץ. במבט אווירי צורת המושב גביע. בטחה, במרכז המידע לנגב ולגליל של תנועת אור בטחה באתר המועצה האזורית מרחבים. בטחה (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ספר ישעיה, פרק ל', פסוק ט"ו ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
עמק המומינים בנובמבר

עמק המומינים בנובמבר (בשוודית: Sent i november, מילולית: מאוחר בנובמבר) הוא ספר ילדים שנכתב על ידי הסופרת השוודית-פינית טובה ינסון ופורסם לראשונה בשנת 1970 על ידי המוציא לאור "Schildts Förlags Ab". זהו הספר התשיעי והאחרון בסדרת ספרי המומינים. הספר לא תורגם לעברית. זהו הספר היחיד בסדרת הספרים אשר איננו מתמקד כלל במשפחת מומין. במקום זאת, עלילת הספר מתמקדת בקבוצת דמויות משנה, אשר מחכות שמשפחת המומינים תחזור לביתם, והעלילה מתמקדת באינטראקציות השונות בין הדמויות. העלילה מתרחשת לקראת סוף הסתיו. מר המיולין, סנופקין וגברת פיליונק ושני חברים נוספים של משפחת מומין הולכים לבית המומינים לבקר את משפחת מומין. אף על פי כן הם מגלים כי המומינים נעלמו מבלי להשאיר עקבות (הסיפור מתרחש מבחינה כרונולוגית באותה העת בה מתרחשת עלילת הספר "מומינאבא והים"). הם מחליטים לחכות למשפחת המומינים בביתם. הדבר המשותף לחמש הדמויות המרכזיות בסיפור הוא שהם איבדו דבר מה - את עתידם, את זהותם, את החופש שלהם או את השקפת עולמם. משום שמשפחת מומין לא נוכחת ואיננה מסייעת להם, הם נאלצים להתמודד עם הבעיות שלהם כקבוצה וכיחידים. הספר אפל ומלנכולי בהרבה משאר ספרי המומינים ומתמקד בתהליכים הפסיכולוגיים המתרחשים בעולמם של חמש הדמויות המרכזיות בסיפור. מות אמה של ינסון, סיגנה האמארסטן-ינסון, במהלך השנה בה הספר נכתב (1970), היה בעל השפעה רבה על סגנון כתיבתה של ינסון, ומבקרי ספרות שונים ציינו לאורך השנים כי הסגנון האפל והמלנכולי של הספר נוצר בהשפעת מותה של אמה. לאחר השקת הספר ינסון ציינה כי איננה מסוגלת יותר לחזור לעמק המומינים השליו והשמח ולכן החליטה להפסיק לכתוב את ספרי המומינים. אף על פי כן ינסון המשיכה לאורך השנים לכתוב סיפורים ורומנים קצרים למבוגרים. Moomin Struck | EW.com
המגניבים

המגניבים (באנגלית: Rated A for Awesome) היא סדרת הרפתקאות מבית ערוץ דיסני. הסדרה החלה ב-28 באוקטובר 2011 בישראל. הסדרה עוקבת אחר חבורת ילדי נוער מהעיר גליקרסוויל המומחית לחיסול השיעמום בכוח המגניבות. בכל פרק, מנהיג החבורה, לסטר, חושב על רעיון מגניב חדש ומתעד את הרגע בסמארטפון שלו. לדוגמה, בניית פארק מים או להאט את הזמן. ההמצאות של המגניבים תמיד מסבכות אותם, אבל הם תמיד משתפים פעולה כדי לפתור את הבעיה. לסטר 'לס' מגניב (יהונתן מגון) – מנהיג החבורה; אחיה של תרה. יכול למגנב כל דבר שמתחשק לו. בעל שיער כחול. לסטר לא טוב בספורט, אבל מצליח להתקבל לנבחרת הגולף, והמציא סגנון לחימה משלו "המפוח" שמופעל כשלסטר מריח דברים מסריחים. תרה קקלופלוליס מגניב (עדן גמליאל) – אחותו של לסטר. נותנת טיפים כשצריך. יודעת על כל הבעיות של לסטר. יותר מאוחר נראה שהיא מראה סימני אהבה לנואם. לארס (לירון לב) – מגניב אבל מטורף, נורגיש. אוהב לאכול דגים כבושים. באחד הפרקים הצטרפה לכיתה עוד נורגישית. בהתחלה לארס קינא אך חבריו עזרו לו להתחבר איתה. שמנמן שמדבר במבטא. נואם (יובל סגל) – מומחה במדע והסגן של לסטר בהמצאות שלו, הוא זה שמעלה את הרעיונות ה"מגניבים".בעל פחד קהל. מרכיב משקפיים. מאוהב בתרה מגניב. מיסטר טוויצ'י – קוף המחמד של המגניבים.יש לו תסרוקת בלונדינית והוא די מטורף. מר פיהוקי (מתי אטלס) – המורה המשעמם ביותר למדעים. באחד הפרקים לסטר הצליח למגנב אותו עד שהוא בקושי הצליח להבריז מהשיעור כדי לעזור לחבריו בחילוץ המורה המגניב, מר סקיני ג'ינס, בגלל שמר פיהוקי התלהב יותר מדי. מר סקיני ג'ינס (גילן שחף) – המורה המגניב ביותר בבית הספר. מהווה את ההפך המוחלט ממר פיהוקי. מזמר כול הזמן עם גיטרה ירוקה. מקס מגניב – אבא של לסטר ותרה. מגניב מאוד, אך קצת משוגע. אמא של תרה ולסטר – האישה הכי אופנתית בעיר, מאוד מגניבה ותתרנית. "המגניבים", במסד הנתונים הקולנועיים IMDb (באנגלית) "המגניבים", במסד הנתונים הקולנועיים KinoPoisk (ברוסית)
מלחמת האופל: התעוררות

מלחמת האופל: התעוררות (באנגלית: Underworld: Awakening) הוא סרט פעולה-אימה משנת 2012, בבימויו של מנס מרלינד וביורן סטיין. זהו המשכון לסרט מלחמת האופל 2 והפרק הרביעי בסדרת מלחמת האופל, בכיכובה של קייט בקינסייל בתפקיד סלין, ערפדית לוחמת שחוזרת לאחר 12 שנים של שבי. עם שובה, היא מגלה שהאנושות גילתה את קיומם של הערפדים ואנשי הזאב, והחלה במלחמת חורמה נגדם. סלין נאלצת להיאבק לא רק באויביה הוותיקים אלא גם בבני האדם, תוך גילוי אודות בתה, חצי ערפדית וחצי ליקאן. לצידה מככבים סטיבן רי, מייקל איילי, תיאו ג'יימס, אינדיה אייזלי וצ'ארלס דאנס. שלב הצילומים החל במרץ 2011 בוונקובר, קולומביה הבריטית, קנדה. הסרט הוקרן בבכורה ב־Grauman's Chinese Theatre בלוס אנג'לס, קליפורניה ב-18 בינואר 2012, ויצא לאקרנים בארצות הברית ב-20 בינואר, על ידי Sony Pictures Releasing. הסרט זכה לביקורות שליליות בדרך כלל מהמבקרים, אך היה הסרט הרווחי ביותר בסדרת סרטי העולם התחתון, הכניס למעלה מ-160 מיליון דולר ברחבי העולם מול תקציב הפקה של 70 מיליון דולר. לאחר 12 שנים של שבי במעבדה, סלין (קייט בקינסייל) מתעוררת לעולם שבו בני האדם גילו את קיומם של הערפדים ואנשי הזאב, ומנהלים מבצעי השמדה נרחבים נגדם. היא מגלה שהיא אם לבת בשם איבה, חצי ערפדית וחצי ליקאן. סלין יוצאת למאבק להציל את בתה ולגלות את האמת על ניסויים שנעשו בבני גזעה. במקביל, היא נאלצת להתמודד עם בני אדם מאיימים ועם אנשי הזאב שנותרו. קייט בקינסייל בתפקיד סלין תיאו ג'יימס בתפקיד דייוויד אינדיה אייזלי בתפקיד איבה צ'ארלס דאנס בתפקיד תומאס מייקל אילי בתפקיד הבלש סבסטיאן לאחר 12 שנים של שבי במעבדה, סלין (קייט בקינסייל) מתעוררת לעולם שבו בני האדם גילו את קיומם של הערפדים ואנשי הזאב, ומנהלים מבצעי השמדה נרחבים נגדם. היא מגלה שהיא אם לבת בשם איבה, חצי ערפדית וחצי ליקאן. סלין יוצאת למאבק להציל את בתה ולגלות את האמת על ניסויים שנעשו בבני גזעה. במקביל, היא נאלצת להתמודד עם בני אדם מאיימים ועם אנשי הזאב שנותרו. אתר האינטרנט הרשמי של מלחמת האופל: התעוררות (באנגלית) "מלחמת האופל: התעוררות", במסד הנתונים הקולנועיים IMDb (באנגלית) "מלחמת האופל: התעוררות", באתר נטפליקס "מלחמת האופל: התעוררות", באתר AllMovie (באנגלית) "מלחמת האופל: התעוררות", באתר Rotten Tomatoes (באנגלית) "מלחמת האופל: התעוררות", באתר Box Office Mojo (באנגלית) "מלחמת האופל: התעוררות", באתר Metacritic (באנגלית) "מלחמת האופל: התעוררות", באתר אידיבי "מלחמת האופל: התעוררות", תסריט הסרט באתר Scripts.com (באנגלית) "מלחמת האופל: התעוררות", במסד הנתונים הקולנועיים KinoPoisk (ברוסית) ""Underworld 4" Start Of Production Release | News". Dark Horizons. אורכב מ-המקור ב-28 ביולי 2012. נבדק ב-30 באוגוסט 2011. {{cite web}}: (עזרה) "UNDERWORLD: AWAKENING, SEVENTH SON, THE POSSESSION, and THE FIVE-YEAR ENGAGEMENT Get Release Dates". Collider. 13 ביולי 2011. נבדק ב-12 במרץ 2017. {{cite news}}: (עזרה)